ஒரு விண்ணப்பம்

ஒரு விண்ணப்பம் வேல் கண்ணன் தெய்வமொன்று நேரில் வந்து ! 'வரமொன்று தருகிறேன்' என்றது.! நம்புங்கள், தமிழில் தான் பேசியது. ! வியப்பான வினாவுடன் பார்த்தேன்.! புரிகிறது, இருப்பதே என்னிடம் ஒன்று தான் ! ஒன்றுக்கு மேல் கேட்டு விட்டால்?! சரிதான். கொடுத்தே நொந்து போயிருக்கும் போல.! வரம் பலிக்க வேண்டுமென்றால் ! எனக்கொன்று செய்யவேண்டும் ... ! அது தானே பார்த்தேன்.... ! நான் நான்கு கோப்பையை தருகிறேன் ! ஒன்றில் தூயபாலை நிரப்பவேண்டும்! நிரப்பினேன்.! அடுத்ததில் தூயமது.....! இடைமறித்தேன்; நிரப்பினேன்.! உற்று என்னை கவனித்தபடி ! மூன்றாவதில் மனித ரத்தம்...! நொடியில் நிரப்பினேன். ! நான் மனித ரத்தம் கேட்பது ! உனக்கு அதிர்ச்சியை தரவில்லையா ... ?! 'இல்லை. பழக்கப்பட்டுவிட்டது. ! புத்தனின் பெயராலேயே இங்கு ரத்தம் குடிக்கப்பட்டது. ! பிறகென்ன ... ! நொடியில் நிரப்பிய காரணமும் அதுதான்'! தெய்வம் மெளனமானது. ! நான்காம் கோப்பையை காட்டி ! தூய மழைநீர் ... என்றபடியே மறைந்தது. ! தூக்கி வாரிப்போட்டது எனக்கு.! பித்தேறி வெற்று கோப்பையுடன் அலைகிறேன் ! உங்களிடம் இருந்தால் தாருங்கள் ...! தருபவர்களே வரத்தையும் எடுத்துக்கொள்ளலாம் ! தருவீர்களா ... ?